Pätnásta hra

Účastníci: Axe, Tanquol, Abram, Chili, Garrus

Minule

Tanquol lokalizoval warpový inhibítor a poslal pilotovi (Abramovi) súradnice. Aby fungoval, musel byť blízko. Nechránený zostať nemohol, ale príliš silná ochrana by iba upriamila pozornosť. Takže keď sme sa priblížili, zaútočili na nás 4 nepriateľské lode aj keď sme videli iba 3. Tá jedna mala dosť pokročilé maskovanie. Odhalili sa predčasne, zrejme si mysleli, že nás (jednu malú lodičku) rozstrieľajú na kusy a ani neupútajú pozornosť.

S tým druhým bodom sa nemýlili, hlavná flotila z dreadnaughtov mala úplne iné starosti.

V tom prvom bode sa ale dosť výrazne zmýlili. Naša malá nenápadná lodička má totiž štíty pôvodne určené pre obrie dreadnaughty, alebo veľké vesmírne stanice. A celé je to podporené veľmi slušnou palebnou silou, akú by na takto malej lodi čakal iba málokto.

Samozrejme, nebolo to zadarmo a všetky ostatné systémy dosť utrpeli na kvalite, alebo ich dokonca vôbec nemáme. Celá loď je veľmi nemotorná, pomalá a s veľmi úbohým pancierovaním.

Strieľať na nás bolo ako snažiť sa trafiť chromú kačicu na vode. Kupodivu, minuť nás dokázali niekoľko krát. Asi to nebola úplne talentovaná skupina strelcov a pilotov.

Zo začiatku sme však dostávali ťažko do kožuchu. Boli vyzbrojení ťažkými raketami a držať odstup od malých a výrazne rýchlejších lodí bolo nemožné.

Na protiraketovú ochranu nám už nezvýšili financie, ale vzhľadom na počet rakiet ktoré sa na nás valili by aj tak nespravila výrazný rozdiel.

Najskôr sme pozornosť našich dvojitých prepojených maserov venovali ľahším lodiam s ťažkými zbraňami. Potrebovali sme čo najrýchlejšie redukovať počet prichádzajúcich rakiet, obzvlášť tých veľkých.

Jeden by čakal, že inhibítor bude na jednej z tých väčších lodí, ktoré dokážu ustáť náhodné škrabnutie, ale nakoniec sa ukázalo, že ho mali na tej maskovanej lodi. Na šťastie pre nás, dosť výrazne nás podcenili a ako som písal vyššie odhalili sa predčasne.

Garrus vysiela flotile, že inhibítor je zneškodnený. Podľa situácie ak je to potrebné môže flotila skákať preč.

Potom sme sa ešte trošku venovali poslednej lodi, ktorá už zo zúfalstva sa snažila o taranovanie. Už to nestihli. Spektakulárne sa rozprskli.

Teraz sme mali čas zhodnotiť situáciu vo väčšom merítku. Vyzerá to tak, že pasť bola mimoriadne úspešná a eliminovala 87% flotily. Ak by sme nevypli inhibítor, flotila by padla úplne celá.

Admirál bol mŕtvy a dvaja nasledujúci najvyšší dôstojníci tiež. Až štvrtý v poradí zavelil okamžitý ústup, pretože jadro planéty sa roztrhlo a obrovská tlaková vlna sa rútila všetkými smermi. S tým asi nepočítali ani rojáci, pretože toto vymaže aj ich.

Garrus zavelili pozbierať toľko escape podov, koľko sa len dá, než tá vlna dorazí k nám. Podarilo sa nám ich zachrániť 56. To nie je práve veľa. Na jednom dreadnaughte môže slúžiť až 500 ľudí.

Po prílete na Algol sme dostali vyznamenanie za záchranu pár desiatok dreadnaughtov a niekoľkých vysoko postavených ľudí z podov. Pretože iba tí mali šancu sa dostať von z explodujúcej lode.

Plk Mortesonovi sme podávali hlásenie, že okamžite treba požiadať centrálu aliancie o podporu, ako materiálnu, tak aj personálnu (hlavne skúsených veliteľov), lebo to, čo sme videli doteraz bolo na zaplakanie. Väčší vojenský úder môžeme čakať každú chvíľu vzhľadom na to, že sme práve stratili takmer 90% vojenskej sily.

Plk Morteson bol tiež rozčarovaný z toho, že major Chili nebol s nami. Ako sme neskôr zistili nachádzal sa na Saruki Septima a žiadal nás o vyzdvihnutie. Primárne preto, lebo už nemal peniaze ani na verejnú dopravu. Ale zato sa objavil v poriadne luxusnom oblečku. Chápem, že to chce trošku investíciu, ale prečo ho nezasponzoruje tá jeho frajerka? Všetci predsa musia vedieť, že sa hraje na niečo, na čo nemá. Aj v takomto luxusnom obleku musí vyzerať ako chudobný príbuzný. Alebo to hrá na výstredného multimiliardára, ktorý sa rád oblieka do lacných oblekov?

No každopádne z jeho hlásenia Garrusovi vychádza, že sa mu podarilo očariť niekoľko veľmi vplyvných ľudí a keď zahraje svoje karty dobre, môže byť svadba a z jeho získaného vplyvu by sme mohli profitovať aj my.

*medzitým na Saruki Septima:*

   *Chili sa po úteku z Endless Redemption, ktorá sa chystala do boja, nalodil na civilnú transportnú loď, smer Saruki Septima. Počas cesty sa zhováral so spolucestujúcimi pasažierkami. Jedna z nich bola vyučená čašníčka a práve hľadala prácu. Keďže sa Chilimu páčila a dobre sa mu s ňou zhováralo, ponúkol jej že sa prihovorí u organizátora jednej akcie, aby ju najal. Okrem toho mal Chili v pláne viac vecí, ktoré by sám nestihol, tak mu nová kamarátka pomohla s vybavením niektorých vecí, ktoré si mohol dovoliť delegovať.*

*Potreboval nový oblek, ale na cenovú kategóriu, ktorú by chcel si proste nemohol dovoliť. Preto sa to rozhodol hrať na výstredného multimiliardára, ktorý sa rád oblieka do neznačkových, lacných, ale dobre padnúcich oblekov. Na zákazku si dal ušiť jeden za 6 tisíc kreditov.*

*Kým švadleny šili, mal Chili trochu času na jednu (dve) rýchlovky s p. Weylandovou.*

*Chili potom išiel kúpiť pravé kubánske dútniky ako pozornosť pre potenciálneho svokra, lebo si spravil domácu úlohu a vedel, že také má rád.*

*Po ceste si vyzdvihol oblek a v jednej miestnej kaviarni sa stretol s kamoškou z raketoplánu. Tá mu povedala, že prešla prijímacím pohovorom a prijali ju. A dokonca zistila aj mená niektorých pozvaných hostí a vyhľadala si knim síce verejne dostupné informácie, ale pomerne zaujímavé a ušetrila tak Chilimu kopec času s vlastným vyhľadávaním.*

*Pre Chilliho to bolo neobvyklé stretnutie. Ako člen rozviedky sa často zúčastňoval rôznych akcií inkognito, ale nikdy nie až v takto bohatej smotánke. Bol si pomerne istý, že nikto okrem neho, hostesky a Weylandových o jeho skutočnej identite nikto nič nevie (zatiaľ).*

*Je pravdepodobné, že nebude v utajení dlho. Ak niekomu padne do oka, títo ľudia majú kontakty a zdroje na to, aby si zistili (alebo dali zistiť) čokoľvek.*

*Chili je hráč a hraje vabank. Zoznámil sa s veľkým množstvom vplyvných ľudí a sponzorov športu či médií. Medzi nimi boli aj vysokopostavení predstavitelia mestských sektorov, finančníci, podnikatelia a veľké mená z médií a športu.*

*Chilli síce súhlasil s mnohými ich názormi, ale odporovať si dovolil iba tam, kde cítil, že je to bezpečné. Úprimnú a otvorenú diskusiu si dovolil iba pri nie veľmi citlivých témach a iba s niektorými. Najviac si sadol s ľuďmi, ktorí sa aktívne venovali športu, ale nestratil sa ani v diskusiách o globálnych politikách. O tom sa dalo na jeho šťastie rozprávať asi s tretinou hostí. Ľudia boli ohromení jeho schopnosťou viesť diskusiu, a to si všimol aj samotný hostiteľ večierka, pán Weyland.*

*Po dlhom večierku sa zas konečne našli s mladou Weylnadovou a išli si sadnúť k stolu hostiteľa v užšom kruhu. Bolo tu „iba“ 10 najvýznamnejších tvárí z najbližších sektorov a polovica Weylandovej rodiny.*

*Starý triliardár bol rád, že si jeho dcéra konečne našla normálneho človeka a tak ho rád prijal k svojmu stolu – fakt, že si za relatívne krátky čas dokázal spraviť povedomie o sebe na tomto večierku tomu určite pomohlo.*

*Chilli chcel spraviť dojem na svojho potenciálneho svokra a ponúkol mu originálnu, ručne robenú pozemskú kubánsku cigaru. To boli jediné cigary ktoré kedy fajčil a aj to za mladých rokov. Veľmi ho to potešilo, ale pre obavy o svoje zdravie si nezapálil. S fajčením skončil už dávno.*

*Po spomínanej oslave bol pozvaný ostať vo Weylandovej Vile zopár dní. Počas tohto času sa ešte viac zoznámili. Po 4 dňoch pre neho priletel A-team na lodi Endless Redemption a tesne pred nastúpením do lode mu Wheylandova manželka nie úplne nenápadne naznačila, že by sa mal oženiť s ich dcérou. Toto Chilliho zaskočilo keďže sa s ich dcérou poznajú iba zopár dní.*

*Odpovedal, že si ju ešte nezaslúžil ale žiada o šancu sa prejaviť a dokázať, že je ich dcéry hodný.*

Flotila si zatiaľ líže rany, rozposiela menšie lode na všetky strany (asi prieskum a vytváranie systému včasného varovania – aspoň niekto tam má aspoň trochu rozumu). Nás posiela plukovík na planétu P22/F323/3A . Je to jedna z tých s ktorými sme stratili kontakt.

Po prílete na mesiac u plynného obra, kde je vrtná plošina na ťažbu vzácneho minerálu vidíme, že veža je celá obalená slizovitou čiernou hmotou. Pristávame na dohľad ale nie úplne blízko. Vo vzdialenosti o ktorej si myslíme, že by mohla byť bezpečná v prípade problémov. Tanquol je jediný, ktorý vychádza z lodi von na prieskum. Ostatní sú pozašívaný. Nikomu z nich sa nechce von. Zbabelci.

Tanquol skúma čiernu štruktúru. Na pohľad vyzerá ako sliz, ale je to dosť pevné. Skener ukazuje že je to mix svalových vláken, ktoré zároveň fungujú ako neuróny. T sa rozhodne, že zoberie vzorku na podrobnejší prieskum do laboratória. Ale nechce vyprovokovať akúkoľvek obrannú reakciu. Tak do injektážnej pištole vloží anestetikum a šipku vystrelí do jedného končeka. Zapichla sa menej ako očakával, ale dostatočne. Teraz chvíľku počkať a potom je na rade amputácia. T skúša najskôr nôž. Trochu zarezal, ale nešlo to hlbšie. Po vytrhnutí noža von zistil, že ostrie už neexistuje a veľká časť noža ponorenej do rany je odleptaná preč. Ďalší na rade je teda magický autogén. Avšak miesto ktoré by malo byť prepálené je oveľa zmrazené. Kyselina nemá žiadny účinok a chladenie zvyšuje teplotu. Tanquol skúsi nožom pichnúť do miesta s vysokou teplotou. Nôž ľahko prenikol veľmi hlboko, ale potom naskočila nejaká obranná reakcia a celý nôž to vcuclo. Tanquol ho len tak tak stihol pustiť včas, aby to nezachytilo aj jeho. *(DC 19 reflex; hod na kocke 20).*

Tanquol chce skúsiť ešte ďaľšie kombinácie, ale spoza rohu sa vynorí postava podobnej konzistencie ako to, čo sa snažil Tanquol amputovať. Pohybuje sa podobne ako filmový zombík. Tanquol dá výzvu ako z príručky, stáť a idetifikuj sa! Tvor ju podľa očakávania ignoruje. Tanquol zisťuje, že je tu stále úplne sám. Tak sa dá cúvať smerom k lodi. Tvor začne zrýchľovať. Tanquol je vedec, žiadny bitkár. Na tento typ rangerskej práce je tu Axe a Chili. Ale tí sa skrývajú v lodi. Tanquol vyrazí plnou parou k lodi. Tvor skracuje náskok. T obetuje trochu času pre kúzlo neviditeľnosti, teleportuje sa do strany a na svojich levitujúcich poštárkoch sa pomalším tempom opatrne plíži oblúkom k lodi. Tvor je na chvíľu zaskočený, natáča hlavu a po chvíli zamieri priamo k Tanquolovi. Ako sme neskôr zistili, malo to špeciálny zmysel na vycítenie životnej energie.

Jediný, kto sa Tanquolovi pokúsil pomôcť bol Garrus, ktorý odsekol kúzlom jednu z dvoch končatín, ktoré sa začínali meniť na krídla aby to zvládlo ísť po T aj do vdzuchu. Potom na neho poslal ešte 2x fireball. Jeden pristál presne, tvora to odhodilo dozadu a značne spomalilo. Ten druhý vybuchol predčasne, pretože z tvora vyrašila rýchlosťou blesku nová tenká končatina ktorá zasiahla fireball v dostatočnej vzdialenosti.

Axe sa snažil zatvoriť dvere do lodi, ale AI mu to nedovolila. Neviem kto, treba zistiť z logov, zapol štít ešte keď bol Tanquol vonku. Nateraz neviem povedať, či to bol pokus o vraždu, alebo snaha ochrániť zvyšok posádky aj za cenu straty Tanquola. Bez násilného vyšetrovania a prehrabávania sa v mozgu dotyčného je nemožné s určitosťou povedať, či vedel, že sa T dokáže teleportovať do lode. Stihol to práve včas, lebo loď začala prudko stúpať.

Tanquol v záznamoch neskôr našiel, že (na jeho veľkú úľavu) sa nejednalo o pokus o vraždu, ale zle formulovaný rozkaz a následne až príliš doslovne splnený. Vydal ho Garrus a tiež sa vytkol vonku. Na jeho šťastie našiel akýsi podivný spôsob ako sa dostať dnu.

Tvor práve dopadol na zem zlomok sekundy pred tým ako mohutným skokom preletel miestom, kde by práve bol T ak by nepoužil teleport na loď. Mohutný oblak prachu bránil vizuálnemu potvrdeniu, či tvor zostal na zemi, alebo nám naskočil na loď. Aj keď štíty by mali zabrániť preniknutiu na trup lode. Dá sa predpokladať, že tvor má podobné vlastnosti ako čierna hmota obaľujúca vežu. A tá rozleptala čepeľ noža behom sekundy. Trup lode je odolnejší, ale stále je to len otázka času. Štít by síce mal odolať, ale Tanquol nebude spokojný kým nebude mať istotu.

Edie je frustrovaná, pretože netuší čo sa deje. Na senzoroch, ani na kamerách nič nevidí. Pre ňu žiadny tvor neexistuje. Tanquol skúša rôzne otázky, aj nepriame. Podľa sily výbuchu fireballu a vzdialenosti jeho odhodenia by mal mať tak 100 až 150 kg. Eddie hlási, že na +- 12 gramov je hmotnosť lode v zhode s očakávaniami. To už je T pokojnejší, ale aj tak sa rozhodne pre vizuálnu kontrolu a vystúpi do vesmíru a prehliada trup lode. Nevidí žiadne nové poškodenie a po tvorovi tiež ani stopy.

U obeda sa posádka rozpráva čo spravia s ťažobnou vežou. Mali by sme to preskúmať, ale nikomu sa príliš nechce do priamej konfrontácie s týmto tvorom. Čo ak ich je tam viac? Malo to humanoidné tvary, občas presvitla aj pokožka, ktorá vyzerala ako od človeka. Transformovalo to všetku posádku? Alebo iba imitovalo? Podľa záznamov tam bolo 82 robotníkov, dvaja kuchári a jeden vedec cez geológiu a mineralógiu. Sú všetci mŕtvi, alebo našli spôsob ako sa tomu brániť a majú niekde hniezdo posledného odporu?

V tom zo stropu odkvapne 120 kg slizu, ktorý sa rýchlo sformuje do približného tvaru človeka. Vypustí odporný mŕtvolný zápach, z ktorého normálne každého napína na zvracanie a spôsobuje závrate. Lenže jediný kto s tým má skutočný problém je Chili. Pripojil sa k nám len nedávno. Ostatní sú už zvyknutí na Axeho, takže ghoul undead stench strasú na pohodičku *(všetci okrem chiliho prehodili fort save 19)*.

Na šťastie sú z nevysvetliteľných príčin všetci oblečení v brnení a plne ozbrojení. Takže sa všetci rýchlo spamätali a spustili paľbu. Ako živé štíty fungujú Abram, Garrus a Chili. Myslím, že by sme mali velenie požiadať o výmenu Axeho, pretože ako štít má fungovať práve on. Ale ten sa schovával na záchode, ktorý sa pod ním rozpadol po sonickom útoku tvora. Axe si zložil JBL slúchadlá s potlačením hluku z okolia cez teraz už otvorené dvere videl, že sme pod útokom, pozviechal sa z hovien a opätoval paľbu, ale odmietal sa priblížiť.

Naše útoky mali iba malý efekt. Väčšine tvor dokázal uhnúť, iné jednoducho ustál. Okrem toho bol extrémne odolný voči mágii, takže Tanquol zažíval dosť ťažké časy *(MR23)*.

Na pomoc nám pribehli ešte sukuba s Elzou. Príliš mu neublížili, ale aj tá trocha pomohla. Energia poháňajúca tvora sa minula, jeho telo stratilo formu, čvachlo na zvyšky stolu a začalo sa chovať tak, ako sa dá očakávať od slizu.

Všetci sme prežili iba veľkým zázrakom *(CR12)*.

Tanquol teraz bude mať plné ruky práce so zlepšním posdáky späť do operatívneho stavu, potom si potrebuje oddýchnuť a načerpať sily.

Potom príde rozhodovanie, či to jednoducho vybombardujeme, alebo sa pokúsime o detailnejší prieskum. V tomto rozhodovaní výrazne pomôže výskum zvyškov tvora tak, aby bol T schopný upraviť naše senzory tak, aby dokázali zachytiť ďalších jemu podobných. Ak je ich tam dole viac takýchto, osobný prieskum sa rovná sebevražde a naše najlepšie šance sú lodné zbrane.

Tanquol si však nie je istý, či to bude fungovať, pretože tvor sa na lodi objavil až posádka začala vážne diskutovať o preventívnom bombardovaní po prvom kontakte. Je teda veľmi pravdepodobné, že Eddie nezistila zmenu hmotnosti lode práve preto, lebo tu pôvodne nebol.

(krátka príbehová odbočka k testingu)

To be continued